《社集镜园泛舟观涨二首时米贵多盗 其二》
明代·邓云霄

远村返照明还灭，近浦沉沙浅复深。积潦正愁侵白屋，饮虹那得吐黄金。

浪花高蹴银河动，云叶低垂彩鹢阴。赋就观涛归路晚，和歌如听水龙吟。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。